สวัสดีครับผมอายุ14ครับผมหัวเราะจนรู้สึกปวดแถวๆขากรรไกรทั้ง2ข้างแต่พอผ่านไป2วันผมก็มีอาการเวลากัดฟันมันจะรู้สึกปวดแต่ไม่มากตรงฟันกรามและลามไปถึงขากรรไกรทั้ง2ข้างเลยครับและเวลาอ้าปากแกว้างๆมันก็จะปวดนิดหน่อยอะครับบางครั้งมันก็จะปวดไปถึงแถวๆขมับครับแต่ไม่มากครับและอีกอย่างเวลาจับขมับทั้ง2ข้างแบบแรงๆมันจะปวดนิดหน่อยอะครับไม่ทราบว่าผมเป็นอะไร
สวัสดีค่ะ อาการปวดบริเวณขากรรไกร เวลากัดฟันและอ้าปากกว้างดังกล่าว น่าจะเกิดจากข้อต่อขากกรรไกรอักเสบซึ่งอาการคือจะปวดบริเวณข้อต่อขากรรไกรบริเวณใกล้ติ่งหู โดยจะปวดมากขึ้นเวลาอ้าปาก หุบปาก หรือเคี้ยวอาหาร และเมื่อกดบริเวณหน้าใบหูจะรู้สึกเจ็บ และอาจมีเสียงผิดปกติที่ข้อต่อขากรรไกรเวลาขยับ เช่น เสียงคลิก หรือ เสียงกรุบกรับ เป็นต้นซึ่งหากเกิดขึ้นแบบเฉียบพลัน สาเหตุอาจเกิดจากอุบัติเหตุที่มากระแทกบริเวณข้อต่อโดยตรง หรืออาจเกิดจากการอ้าปากกว้างมากเกินไป เช่น จากการหัวเราะ เป็นต้นแนะนำควรงดการอ้าปากกว้าง การพูดนาน หลีกเลี่ยงการทานอาหารแข็งที่ต้องเคี้ยวมาก เช่น เนื้อสัตว์ที่เหนียว เพื่อให้ข้อต่อขากรรไกรได้พัก การใช้นำอุ่นประคบบริเวณขากรรไกร หากปวดมาก อาจทานยาแก้ปวดกลุ่มที่ไม่ใช่สเตียรอยด์ (์NSAIDs)เช่นไดโคลฟีแนค(diclofenac),ไพรอกซิแคม(piroxicam),ไอบูโพรเฟน(ibuprofen) เป็นต้น โดยอาจทานร่วมกับยาคลายกล้ามเนื้อหากอาการไม่ดีขึ้น ควรไปพบแพทย์เพื่อตรวจและรักษาค่ะ